ทหารร่วมปกครองทวงที่สาธารณะทุ่งดอนแต๋ว
เมื่อวันที่ 8 ต.ค. พล.ต.เดชอุดม นิชรัตน์ ผบ.มทบ.26 เผยว่า ได้จัดประชุมร่วมกับนายชนาส ชัชวาลวงค์ นอภ.นางรอง พ.ต.อ.สนม อุไรรักษ์ผกก.สภ.นางรอง นายมาโนช ตันเจริญ นายกเทศบาลเมืองนางรอง กำนัน ผู้ใหญ่บ้าน และผู้เกี่ยวข้อง ที่ห้องประชุมเทศบาลเมืองนางรอง เรื่องที่ดิน ทุ่งดอนแต๋ว ซึ่งเป็นที่สาธารณประโยชน์กว่าหมื่นไร่ ที่อยู่ในเขตเทศบาลและอยู่ริมถนนโชคชัย-เดชอุดม ซึ่งถูกครอบครองจากชาวบ้านไว้เพื่อทำกินและนายทุนที่นำไปใช้หารายได้ทำผลประโยชน์ส่วนตัวจากที่ดินแห่งนี้ กรณีดังกล่าวเรื่องยืดเยื้อมากว่า30ปี ทั้งที่บางรายได้ถูกศาลพิพากษาตัดสินไปแล้วขณะที่หลายรายยังมีการซื้อขายเปลี่ยนมือกันตามข้อตกลงและยอมรับกันก็มาก ทั้งๆที่รู้ว่าเป็นที่ไม่ถูกต้อง บางรายหากินโดยการให้เช่าในพื้นที่เช่นกัน ขณะเดียวกันผู้รู้ที่ได้เคยเช่าอาศัยก็เริ่มทยอยหาที่อยู่ใหม่ เพราะเกรงกลัวกฎหมายด้วย ส่วนผู้มีอิทธิพลก็สร้างบ้านรั่งคอนกรีตไว้อย่างดี ไม่หวั่นเกรงต่อกฎหมายใดๆ,พล.ต.เดชอุดมเผยอีกว่า ตนพร้อมคณะทำงานต้องเร่งจัดการทวงคืนพื้นที่สาธารณะทุ่งดอนแต๋ว ที่ถูกบุกรุกยาวนานกว่า 30-40 ปีคืนเพื่อมอบให้หลวง ทั้งนี้มีการตั้งคณะกรรมการร่วมทำงานลงพื้นที่ตามที่ได้รับมอบแบ่งการรับผิดชอบทุกหน่วยงานที่เกี่ยวข้อง สำหรับนายชนาส ชัชวาลวงค์ นอภ.นางรอง ได้มอบให้ทางกำนันและผู้ใหญ่บ้านจัดชุดสำรวจเจรจาทุกครัวเรือนจดรายละเอียด ทำแผนงานเสร็จเสนอที่ประชุมเร่งทำฝ่ายทำงาน โดยมีทางทหารสนับสนุนกำลังพร้อม และให้ข้อมูลการกระทำความผิดที่บุกรุกที่ดังกล่าวถึงโทษทางกฎหมาย ถึงแม้ว่าหลายครอบครัวจะเคยยึดครองกว่า 30 ปีแล้วก็ตาม ขณะเดียวกันก็ทำผิดและครอบครองมาโดยมิชอบ เป็นความผิดตลอดมา หากมีการดื้อแพ่ง ก็ต้องดำเนินการตามกฎหมายต่อไป.
เมื่อวันที่ 8 ต.ค. พล.ต.เดชอุดม นิชรัตน์ผบ.มทบ.26 เผยว่า ได้จัดประชุมร่วมกับนายชนาส ชัชวาลวงค์ นอภ.นางรอง พ.ต.อ.สนม อุไรรักษ์ผกก.สภ.นางรอง นายมาโนช ตันเจริญ นายกเทศบาลเมืองนางรอง กำนัน ผู้ใหญ่บ้าน และผู้เกี่ยวข้อง 
ที่สาธารณะ,ทุ่งดอนแต๋ว,นางรอง,บุรีรัมย์,พื้นที่สาธารณะ,เดชอุดม นิชรัตน์,ถนนโชคชัย-เดชอุดม,บุกรุกที่สาธารณะ,ข่าว,ข่าวภูมิภาค,ไทยรัฐฉบับพิมพ์